cyanic-selkie/wikianc huggingface dataset:
Γάλλα Πλακιδία
Η πολιτική της δράση
Τον Δεκέμβριο του 418 πεθαίνει ο πάπας Ζώσιμος και ξεκινά μία σφοδρή δαμάχη για τη διαδοχή του παπικού θρόνου. Οι αντίπαλες φράξιες εντός των ιερατικών κύκλων εκλέγουν δύο αντίπαλους πάπες, τον Ευλάλιο και τον Βονιφάτιο Α', και ξεσπούν αναταραχες στη Ρώμη με αποτέλεσμα να ζητηθεί η επέμβαση του αυτοκράτορα Ονώριου. Η Πλακιδία και ίσως και ο σύζυγός της μεσολάβησαν στον αυτοκράτορα υπέρ του Ευλάλιου με αποτέλεσμα ο Ονώριος να επιβάλλει ως πάπα τον Ευλάλιο. Αυτή ήταν η πρώτη φορά που ένας αυτοκράτορας επενέβαινε στη διαδικασία εκλογής του πάπα. Επειδή όμως οι αναταραχές δεν σταματούσαν ο Ονώριος συγκάλεσε το 419 σύνοδο των Ιταλών επισκόπων στη Ραβέννα η οποία απέβη άκαρπη. Τον Μάϊο συγκάλεσε και δεύτερη σύνοδο αυτη τη φορά με τη συμμετοχή των Αφρικανών και Γαλατών επισκόπων. Η ίδια η Πλακιδία συνέγραψε τις επιστολές που προσκαλούσαν τους αφρικανούς επισκόπους στη σύνοδο. Ταυτόχρονα οι δύο πάπες διατάχθηκαν να φύγουν από τη Ρώμη.
Η Πλακιδία ως αυτοκράτειρα
Στις 8 Φεβρουαρίου 421 ο Ονώριος ανακηρύσσει τον Κωνστάντιο συναυτοκράτορα λόγω του ότι δεν είχε παιδιά. Η Γάλλα Πλακιδία κατά συνέπεια αποκτά τον τίτλο της αυγούστας και μάλιστα γίνεται η μοναδική αυτοκράτειρα στη Δύση αφού ο Ονώριος ήταν χωρισμένος. Όμως ο αυτοκράτορας του Βυζαντίου Θεοδόσιος Β΄ δεν παραδέχεται κανέναν από αυτούς τους τίτλους.
Στις 2 Σεπτεμβρίου 421 ο Κωνστάντιος πεθαίνει από κάποια ασθένεια και η Γάλλα Πλακιδία εξαναγκάζεται να διαφύγει στην Κωνσταντινούπολη μετά από σκληρές επιθέσεις που δέχεται. Οι επιθέσεις αυτές όπως συνέβαινε συνήθως στις περιπτώσεις ισχυρών γυναικών αφορούσαν την ηθική της αφού υποτίθεται πως δέχονταν δημοσίως σκανδαλώδεις ενδείξεις τρυφερότητας από τον αδελφό της Ονώριο. Όμως ο πραγματικός λόγος μπορεί να ήταν απλά ότι βρέθηκε πανίσχυρη μετά τον θάνατο του Κωνστάντιου ως χήρα μοναδική αυγούστα της Δύσης. Η Γάλλα Πλακιδία έφτασε στην Κωνσταντινούπολη με τα παδιά της λίγο μετά τον γάμο του Θεοδόσιου με την Αιλία Ευδοκία που έγινε στις 7 Ιουνίου του 421 και έγινε δεκτή με τιμές αλλά της απαγορεύτηκε να χρησιμοποιεί τον τίτλο της αυγούστας.
Η διαμάχη Αέτιου και Βονιφάτιου
Το 429 ξέσπασε διαμάχη ανάμεσα στον Αέτιο και τον Βονιφάτιο όταν η Πλακιδία όρισε τον τελευταίο στρατηγό της Λιβύης. Ο Αέτιος ξεκίνησε τότε να δημιουργεί διχόνοια ανάμεσα στην Πλακιδία και τον Βονιφάτιο λέγοντας στην πρώτη να μην εμπιστεύεται τον Βονιφάτιο και συμβουλεύοντάς της να τον ανακαλέσει στη Ρώμη. Την ίδια στιγμή έστελνε μυστικά μήνυμα στον Βονιφάτιο για να τον προειδοποιήσει πως η Πλακιδία σκόπευε να τον ανακαλέσει και να τον απομακρύνει.
Ο Βονιφάτιος, εμπιστευόμενος τον Αέτιο αρνήθηκε να επιστρέψει στη Ρώμη και σύναψε συμμαχία με τους Βανδάλους της Ισπανίας. Οι φίλοι του Βονιφάτιου κατάλαβαν πως κάτι δεν πήγαινε καλά και ταξίδεψαν στην Καρχιδόνα να τον συναντήσουν ως διαμεσολαβητές προκειμένου να εξομαλείνουν τις σχέσεις του Βονιφάτιου με την αυτοκράτειρα. Εκεί ο Βονιφάτιος τους έδειξε το γράμμα του Αέτιου και το σχέδιό του αποκαλύφθηκε. Η Πλακιδία δεν τιμώρησε τον Αέτιο λόγω του ότι εκείνος κατείχε μεγάλη δύναμη αλλά και λόγω του ότι το Δυτικό Ρωμαϊκό Κράτος βρίσκονταν υπό την απειλή διάφορων γερμανικων φυλών και δεν ήταν σκόπιμο τη δεδομένη στιγμή να απομακρυνθεί ένας ισχυρός και έμπειρος στρατηγός. Ζήτησε όμως από τον Βονιφάτιο να επιστρέψει στη Ρώμη και να τη βοηθήσει να αναχαιτήσει τους Βανδάλους.
Ο Βονιφάτιος προσπάθησε μάταια να πείσει τους Βανδάλους να επιστρέψουν στην Ισπανία. Ο βασιλιάς των Βανδάλων Γιζέριχος απάντησε με πολιορκία της Καρχιδόνας στην οποία έχασε τη ζωή του και ο Άγιος Αυγουστίνος. Τελικά οι Βάνδαλοι έλυσαν την πολιορκία της Καρχηδόνας αλλά κατάφεραν να θέσουν υπό τον έλεγχό τους την Αφρική. Ο Βονιφάτιος επέστρεψε στη Ρώμη όπου η Πλακιδία τον έχρισε πατρίκιο και τον όρισε αρχιστράτηγο του ρωμαϊκού στρατού. μικρογραφία|Νόμισμα του 422 μ.Χ. που απεικονίζει τη Γάλλα Πλακιδία Το 432 όμως ο Αέτιος επέστρεψε από τη Γαλατία μετην υποστήριξη των βαρβαρικων φυλών και ο Βονιφάτιος αναγκάστηκε να τον εμποδίσει να εισβάλλει στη Ρώμη στην αιματηρή μάχη της Ραβέννα. Ο Βονιφάτιος νίκησε και ο Αέτιος αναγκάστηκε να οπισθοχωρήσει στην Παννονία. Όμως ο Βονιφάτιος πέθανε λίγες ημέρες αργότερα από τα τράυματα που είχε υποστεί στη μάχη.
Η πτώση της Πλακιδίας
Η Πλακιδία συνέχισε να ασκεί πολιτική εξουσία μέχρι τον θάνατό της τον Νοέμβριο 450 αλλά δεν ήταν πλέον παντοδύναμη. Πέθανε πριν προλάβει να δει τον Αττίλα να λεηλατεί την Ιταλία μεταξύ 451 και 453 με αφορμή ένα γράμμα της κόρης της Ονωρίας. Ενταφιάστηκε στην παλιά βασιλική του Αγίου Πέτρου που μετονομάστηκε βασιλική της Αγίας Πετρονίλλας.
Οικογένεια
Με τον πρώτο της σύζυγο τον Αταούλφο η Πλακιδία είχε έναν γιο:
Με τον δεύτερο σύζυγό της Κωνστάντιο Γ΄ είχε δύο παιδιά, τον
Παραπομπές
Κατηγορία:Ρωμαίοι Κατηγορία:Ρωμαίες Αυτοκράτειρες Κατηγορία:Βυζαντινοί του 4ου αιώνα Κατηγορία:Βισιγοθικές βασίλισσες Κατηγορία:Δυναστεία του Θεοδοσίου Κατηγορία:Βυζαντινές Αυγούστες
Δομιτία Καλβίλα
Η Δομιτία Καλβίλα, λατιν.: Domitia Calvilla, επίσης γνωστή ως Δομιτία Λουκίλα η Νεότερη (απεβ. 155–161), ήταν μία ευγενής Ρωμαία, που έζησε τον 2ο αι. Έγινε η μητέρα του Ρωμαίου Αυτοκράτορα Μάρκου Αυρηλίου.
Καταγωγή
Η Λουκίλα ήταν κόρη του Πούμπλιου Καλβίσιου Τούλου Ρούσο, πατρικίου και της Δομιτίας Λουκίλας της Πρεσβύτερης (Domitia Lucilla Major), κόρης του Λεύκιου Κατίλιου Σεβήρου ήταν δύο φορές ύπατος και Έπαρχος της πόλης. . Ήταν ανιψιά του Γναίου Δομίτιου Λουκανού. Ο πατέρας της Λουκίλας υπηρέτησε ως ύπατος το 109 μ.Χ. και ακόμη μία φορά, όμως δεν γνωρίζουμε το έτος της 2ης υπατείας του.
Η Λουκίλλα μέσω της μητέρας της είχε κληρονομήσει μία μεγάλη περιουσία, η οποία περιλάμβανε ένα εργοστάσιο πλακιδίων και πλίνθων κοντά στη Ρώμη, κοντά στον ποταμό Τίβερη. Το εργοστάσιο παρείχε πλίνθους σε μερικά από τα πιο διάσημα μνημεία της Ρώμης, όπως το Κολοσσαίο, το Πάνθεον και την Αγορά του Τραϊανού, και εξήγαγε πλίνθους στη Γαλλία, την Ισπανία, τη Βόρεια Αφρική και όλη τη Μεσόγειο. Το εργοστάσιο, ή μέρος αυτού, έχει ανασκαφεί στο Μπομάρτσo, 40 μίλια βόρεια της Ρώμης.
Γάμος
Η Λουκίλα παντρεύτηκε τον Mάρκο Άννιο Βήρο τον Νεότερο, πραίτωρα, που προερχόταν από μία πλούσια συγκλητική οικογένεια, μέλος της δυναστείας των Αντωνίνων: αδελφή του Βέρου ήταν η Φαυστίνα η Πρεσβύτερη, σύζυγος του Αντωνίνου Πίου. Η μητέρα του Βήρου, η Ρουπιλία, ήταν εξαδέλφη της Βιβίας Σαβίνας, συζύγου του Αδριανού και η εκ μητρός γιαγιά ήταν η Σαλονία Ματιδία, ανιψιά του Tραϊανού. Με τον Βήρο είχε δύο παιδιά, τον Mάρκο Αυρήλιο (γενν. 26 Απριλίου 121) μέλλοντα Ρωμαίο Αυτοκράτορα και την Aννία Κορνιφικία Φαυστίνα (122/123 - μεταξύ 152 και 158).
Χηρεία
Το 124 ο σύζυγός της απεβίωσε. Τα παιδιά της τα μεγάλωσε μόνη της και υιοθετήθηκαν από τον πεθερό της Μάρκο Άννιο Βήρο τον Πρεσβύτερο. Ο Μάρκος Αυρήλιος θα κληρονομήσει αργότερα το εργοστάσιο πλακιδίων και πλίνθων.
Στην οικία της Λουκίλας καλλιεργήθηκε ο Δίδιος Ιουλιανός μέλλοντας Αυτοκράτορας και μέσω της υποστήριξής της κατάφερε να ξεκινήσει τη νομική του σταδιοδρομία. Η Λουκίλα ήταν κυρία σημαντικού πλούτου και επιρροής. Στο έργο Τα εις εαυτόν (Διαλογισμοί), ο Μάρκος Αυρήλιος την περιγράφει ως «ευσεβή και γενναιόδωρη», που έζησε μία απλή ζωή (1.3n). Πέρασε τα τελευταία χρόνια της ζώντας με τον Αυτοκράτορα γιο της στη Ρώμη.
Εξωτερικοί σύνδεσμοι
Κατηγορία:Δυναστεία των Αντωνίνων
Εριγκάβο
Το Εριγκάβο (σομαλικά: Ceerigaabo) είναι η πρωτεύουσα και η μεγαλύτερη πόλη της περιοχής Σάναγκ της Σομαλιλάνδης.
Άγρια ζωή
Το Εριγκάβο φιλοξενεί πολλά είδη ζώων και φυτών. Τα άγρια ​​ζώα που είναι εγγενή στην περιοχή περιλαμβάνουν τη Δορκάδα γαζέλα, τον Λιτοκράνιο, το Ντικ-Ντικ του Σαλτ, τον Αμαδρυάδα Μπαμπουίνο, τον Φακόχοιρο της Ερήμου, τη Στικτή ύαινα, τη Ραβδωτή ύαινα, το Μελανόραχο τσακάλι, τον Αφρικανικό χρυσό λύκο, τον Μελιβόρο ασβό και τη Σομαλική στρουθοκάμηλο.
Εξωτερικοί σύνδεσμοι
Κατηγορία:Σομαλιλάνδη
Μπυρνιάκ
Το Μπυρνιάκ (γαλλικά: Burgnac, οξιτανικά: Burnhac) είναι γαλλική κοινότητα στο νομό της Ωτ-Βιέν, στη διοικητική περιοχή της Νέας Ακουιτανίας.
Οι κάτοικοί του είναι γνωστοί ως Μπυρνιακουά (γαλλικά: Burgnacois).
Τίμμινς
Το Τίμμινς (αγγλικά: Timmins) είναι πόλη στο βορειοανατολικό Οντάριο του Καναδά, η οποία βρίσκεται στον ποταμό Ματταγκάμι. Είναι η τέταρτη μεγαλύτερη πόλη στην περιοχή του βορειοανατολικού Οντάριο με πληθυσμό 41.788 κατοίκων (κατά το 2016). Η οικονομία της πόλης βασίζεται στην εξόρυξη φυσικών πόρων και υποστηρίζεται από βιομηχανίες που σχετίζονται με την ξυλεία και την εξόρυξη χρυσού, ψευδαργύρου, χαλκού, νικελίου και αργύρου. Το Τίμμινς χρησιμεύει ως περιφερειακό κέντρο παροχής υπηρεσιών και διανομής. Η πόλη έχει μια μεγάλη κοινότητα Γαλλόφωνων, με περισσότερο από το 50% των κατοίκων όντας δίγλωσσοι στα γαλλικά και στα αγγλικά.
Παραπομπές
Κατηγορία:Πόλεις του Οντάριο
Dungeons & Dragons: Εντιμότητα Μεταξύ Κλεφτών
Dungeons & Dragons: Εντιμότητα Μεταξύ Κλεφτών (αγγλικά: Dungeons & Dragons: Honor Among Thieves) είναι περιπετειώδης ταινία φαντασίας παραγωγής 2023 σε σκηνοθεσία Τζόναθαν Γκόλντσταϊν και Τζον Φράνσις Ντέιλι, οι οποίοι έγραψαν και το σενάριο μαζί με τον Μάικλ Τζίλιο. Βασισμένο στο επιτραπέζιο παιχνίδι ρόλων Dungeons & Dragons, η ταινία διαδραματίζεται στα Ξεχασμένα Βασίλεια (Forgotten Realms) και δεν συνδέεται με κανένα τρόπο με την τριλογία ταινιών που κυκλοφόρησε μεταξύ 2000 και 2012. Στην ταινία πρωταγωνιστούν οι Κρις Πάιν, Μισέλ Ροντρίγκες, Ρεγκέ-Ζαν Πέιτζ, Τζάστις Σμιθ, Σοφία Λίλις και Χιου Γκραντ.
Η παραγωγή πέρασε από διάφορες φάσεις ανάπτυξης από το 2013, ξεκινώντας με την Warner Bros. Pictures αφού κέρδισε την Hasbro και τη Universal Pictures σε μια αγωγή για τα kκινηματογραφικά δικαιώματα του παιχνιδιού, προτού καταλήξει στην Paramount Pictures, η καθεμία με διάφορους σεναριογράφους και σκηνοθέτες. Ο Γκόλντσταϊν και ο Ντέιλι ήταν οι σεναριογράφοι/σκηνοθέτες που επιλέχτηκαν τελικά και μάλιστα χρησιμοποίησαν στοιχεία από την προηγούμενη προσπάθεια που έκανε ο σκηνοθέτης Κρις Μακέι και ο σεναριογράφος Μάικλ Τζίλιο. Τα γυρίσματα της ταινίας ξεκίνησαν τον Απρίλιο του 2021 στην Ισλανδία και ολοκληρώθηκαν τον Αύγουστου του 2021 στη Βόρεια Ιρλανδία.
Η πρεμιέρα της ταινίας πραγματοποιήθηκε στο φεστιβάλ South by Southwest (SXSW) στις 10 Μαρτίου 2023 και αναμένεται να κυκλοφορήσει στους κινηματογράφους των Ηνωμένων Πολιτειών στις 31 Μαρτίου 2023 από την Paramount Pictures. Έλαβε θετικά σχόλια από τους κριτικούς και έχει εισπράξει πάνω από $208 εκατομμύρια παγκοσμίως.
Πλοκή
Μια ομάδα κλεφτών κλέβει άθελά της ένα λείψανο για χάρη του σατανικού Κόκκινου Μάγου, ο οποίος θέλει να το χρησιμοποιήσει για να δημιουργήσει έναν στρατό από νεκρούς. Αναζητώντας τη λύτρωση, η απίθανη ομάδα των τυχοδιωκτών ξεκινά μια προσπάθεια να σταματήσει τον Κόκκινο Μάγο και να σώσει τον κόσμο.
Ανάπτυξη
Στις 7 Μαΐου 2013, η Warner Bros. Pictures ανακοίνωσε μια ταινία βασισμένη στο επιτραπέζιο παιχνίδι ρόλων Dungeons & Dragons με τον Ντέιβιντ Λέσλι Τζόνσον-ΜακΓκόλντρικ να γράφει το σενάριο και τους Ρόι Λι, Άλαν Ζιμαν και Κόρτνεϊ Σόλομον να αναλαμβάνουν την παραγωγή. Δύο ημέρες αργότερα, η Hasbro έκανε μήνυση στη Warner, λέγοντας ότι η Hasbro έχει ήδη προχωρήσει στη συμπαραγωγή μιας ταινίας Dungeons & Dragons με την Universal Pictures, με τον Κρις Μόργκαν να αναλαμβάνει τη σκηνοθεσία και το σενάριο. Στις 3 Αυγούστου 2015, αφού η δικαστική απόφαση προέτρεψε τη Warner και τη Hasbro να διευθετήσουν την υπόθεση των δικαιωμάτων της ταινίας, η ταινία της Warner προχώρησε σε παραγωγή με τη συμμετοχή της Hasbro. Στις 31 Μαρτίου 2016, ο Ρομπ Λέτερμαν βρισκόταν σε διαπραγματεύσεις για να σκηνοθετήσει το σενάριο του Τζόνσον-ΜακΓκόλντρικ, με τον ρόλο του να επιβεβαιώνεται στις 13 Μαΐου 2016. Τον Απρίλιο του 2017, ο ηθοποιός Τζο Μανγκανιέλο, φανατικός θαυμαστής του παιχνιδιού Dungeons & Dragons, αποκάλυψε ότι είχε γράψει ένα σενάριο με τον Τζον Κάσελ για το πρότζεκτ και ότι μιλούσε με όλους τους κατάλληλους ανθρώπους για να πραγματοποιηθεί η ταινία. Με την ολοκλήρωση του σεναρίου, ο Μανγκανιέλο συνεργάστηκε με τον Μπραντ Πέιτον και τον Ντουέιν Τζόνσον, οι οποίοι ήταν και οι δύο σε διαπραγματεύσεις για την ανάπτυξη της ταινίας.
Σενάριο
Μέχρι τον Ιανουάριο του 2020, οι Γκόλντσταϊν και Ντέιλι ανακοίνωσαν ότι είχαν γράψει ένα νέο προσχέδιο του σεναρίου. Τελικά, οι Γκόλντσταϊν, Ντέιλι και Τζίλιο χρεώθηκαν ως σεναριογράφοι της ταινίας, ενώ οι Μακέι και Τζίλιο χρεώθηκαν ως συμμετέχοντες στο στόρι. Ο Γκόλντσταϊν δήλωσε ότι "η δική μας ταινία δεν παίρνει τον εαυτό της πολύ σοβαρά, αλλά δεν είναι ποτέ παρωδία. Τιμά τον κόσμο του D&D και τον γιορτάζει, αλλά, ελπίζουμε να προσφέρει στο κοινό μια συναρπαστική και διασκεδαστική διαδρομή." Ο Ντέιλι σχολίασε ότι οι επιρροές του σεναρίου περιλαμβάνουν τις ταινίες Τρελές Ιστορίες Έρωτα και Φαντασίας (The Princess Bride, 1987), Οι Ιππότες της Ελεεινής Τραπέζης (Monty Python and the Holy Grail, 1975), Ο Άρχοντας των Δαχτυλιδιών (The Lord of the Rings) και Ιντιάνα Τζόουνς (Indiana Jones).
Κυκλοφορία
Η πρεμιέρα της ταινίας πραγματοποιήθηκε στο φεστιβάλ South by Southwest (SXSW) στις 10 Μαρτίου 2023 και αναμένεσαι να κυκλοφορήσει στους κινηματογράφους των Ηνωμένων Πολιτειών στις 31 Μαρτίου 2023 από την Paramount Pictures.
Παλαιό Φάληρο (καλαθοσφαίριση γυναικών)
Ο Αθλητικός Όμιλος Παλαιού Φαλήρου είναι ελληνικό αθλητικό σωματείο, που δραστηριοποιείται στο δήμο του Παλαιού Φαλήρου στην Αθήνα. Επίσημο έτος ίδρυσής του είναι το 1926 και αγωνίζεται με χρώματα το μπλε και το κίτρινο.
Το τμήμα γυναικείας καλαθοσφαίρισης του συλλόγου είναι ένα από τα ιστορικότερα στην Ελλάδα, το οποίο συμμετείχε στις πανελλαδικές διοργανώσεις στο μεγαλύτερο μέρος των τελευταίων πέντε δεκαετιών. Έδρα του τμήματος είναι το ανακαινισμένο «Ρέστειο» Κλειστό Γυμναστήριο την περιφερειακή οδό Φλοίσβου – Φαλήρου. Νομικά αποτελεί ένα από τα ερασιτεχνικά τμήματα του συλλόγου.
Η δεκαετία του 1970
Η γυναικεία ομάδα καλαθοσφαίρισης του Παλαιού Φαλήρου έχει μακρά παράδοση στο χώρο της ελληνικής γυναικείας καλαθοσφαίρισης, συμμετέχοντας στις πανελλαδικές διοργανώσεις σχεδόν από την αρχή, ξεκινώντας τη δεκαετία του 1970.
Την επόμενη χρονιά, 1974-75, την Αττική εκπροσώπησαν τρεις ομάδες και τη Θεσσαλονίκη δύο. Η εικόνα αντιστράφηκε αυτή το φορά, καθώς το Παλαιό Φάληρο επικράτησε και των τεσσάρων αντιπάλων του. Με τον τρόπο αυτό αναδείχθηκε Πρωταθλητής Ελλάδος για πρώτη φορά στην ιστορία του.
Την περίοδο, 1975-76, στο Πανελλήνιο Πρωτάθλημα έλαβαν μέρος τρεις ομάδες της Αττικής, μία από τη Θεσσαλονίκη και μία από το Βόλο. Στο πλαίσιο αυτό, η φαληρική ομάδα συγκέντρωσε δύο νίκες και δύο ήττες, με αποτέλεσμα να τερματίσει στην 3η θέση.
Η δεκαετία του 1980
Η ομάδα του Παλαιού Φαλήρου προσέθεσε ένα δεύτερο Πανελλήνιο Πρωτάθλημα στο παλμαρέ της, εκείνο της περιόδου 1981-82.
Το 1983 αγωνίστηκε για πρώτη φορά σε διεθνή ευρωπαϊκή διοργάνωση και ειδικότερα στο «European Cup for Women's Champion Clubs», παλαιότερη μορφή της σημερινής EuroLeague.
Πρωτάθλημα για την Α' Εθνική Κατηγορία διοργανώθηκε για πρώτη φορά τη χρονιά 1984-85. Το Παλαιό Φάληρο πραγματοποίησε το ντεμπούτο του στο θεσμό την επόμενη περίοδο, 1985-86, οπότε και τον τίτλο του Πρωταθλητή Ελλάδος διεκδίκησαν 10 ομάδες. Έχοντας συγκεντρώσει 13 νίκες και 5 ήττες, οι κυανοκίτρινες τερμάτισαν στην 3η θέση της τελικής βαθμολογίας, λαμβάνοντας παράλληλα το δικαίωμα εξόδου στις ευρωπαϊκές διοργανώσεις το επόμενο φθινόπωρο.
Συγκεκριμένα, διαγωνίστηκε στον ευρωπαϊκό διαγωνισμό του Κυπέλλου Liliana Ronchetti. Έπαιξε σε δύο αγώνες γνωρίζοντας ισάριθμες ήττες. Σαν αποτέλεσμα αποκλείστηκε από τη συνέχεια της διοργάνωσης.
Η δεκαετία του 1990
Την περίοδο 1990-91 το Παλαιό Φάληρο επέστρεψε στην Α' Εθνική, Πρωτάθλημα στο οποίο συμμετείχαν 12 σύλλογοι συνολικά. Η συγκομιδή της χρονιάς ήταν μόλις 6 νίκες σε 22 αγώνες, με αποτέλεσμα να καταταγεί αρκετά χαμηλά και συγκεκριμένα στη 10η θέση. Παρ' όλα αυτά απέφυγε τον υποβιβασμό.
Την επόμενη χρονιά, 1991-92, ο σύλλογος σκαρφάλωσε στην 8η θέση της τελικής βαθμολογικής κατάταξης. Συγκέντρωσε 8 νίκες και 14 ήττες, ισοβαθμώντας με την ομάδα του Παγκρατίου. Βάσει των μεταξύ τους αποτελεσμάτων τοποθετήθηκε χαμηλότερα από αυτήν στην κατάταξη.
Την αγωνιστική περίοδο 1992-93 το Πρωτάθλημα της Α' Εθνικής έγινε απαιτητικότερο, καθώς οι συμμετέχουσες ομάδες αυξήθηκαν σε 14 στον αριθμό. Το Παλαιό Φάληρο δεν έδειξε ανταγωνιστικό πρόσωπο, κατάφερε, ωστόσο, να εξασφαλίσει την παραμονή του στην κατηγορία παρά το γεγονός ότι τερμάτισε στη 12η θέση. Ο απολογισμός της χρονιάς ήταν 7 νίκες και 19 ήττες.
Την επόμενη χρονιά 1993-94, οπότε και τον τίτλο του Πρωταθλητής Ελλάδος διεκδίκησαν ξανά 14 ομάδες, το Παλαιό Φάληρο είχε ισοζύγιο από 10 νίκες και 16 ήττες. Την ίδια επίδοση είχε και η Αγία Παρασκευή, ωστόσο στην τελική κατάταξη οι κυανοκίτρινες τοποθετήθηκαν στη 10η θέση, μία υψηλότερα από την άλλη ομάδα. Αμφότερες απέφυγαν τον υποβιβασμό.
Την περίοδο 1994-95 το Παλαιό Φάληρο συνέχισε την πορεία του στην Α' Εθνική και μάλιστα βελτίωσε ελαφρά τη θέση του στην τελική κατάταξη. Ειδικότερα ολοκλήρωσε τις αγωνιστικές του υποχρεώσεις στην 9η θέση σε σύνολο 14 συλλόγων, έχοντας πετύχει 12 νίκες και 14 ήττες. Υπήρξε δε ο άτυχος ισοβαθμίας με το Γυμναστικό Κομοτηνής.
Η αγωνιστική περίοδος 1995-96 υπήρξε μια από τις πιο αξιοσημείωτες στην ιστορία του συλλόγου, καθώς αναδείχθηκε τρίτη καλύτερη ομάδα στην Ελλάδα, πίσω από τον παντοδύναμο Σπόρτιγκ και τη Μ.Ε.Ν.Τ. Ο απολογισμός της χρονιάς ήταν 16 νίκες και 10 ήττες, καθώς κι ένα από τα εισιτήρια συμμετοχής στις ευρωπαϊκές διοργανώσεις του επόμενου φθινοπώρου. Την ίδια χρονιά το Παλαιό Φάληρο έλαβε μέρος στην πρώτη επίσημη διοργάνωση του Κυπέλλου Ελλάδος γυναικών, στα πλαίσια της οποίας έδωσε ένα μόλις παιχνίδι. Σε αυτό γνώρισε την ήττα με σκορ 66-73 από το Παγκράτι και κατά συνέπεια αποκλείστηκε από τη συνέχεια. Την ίδια χρονιά η αθλήτρια του συλλόγου, Μαρία Σαμορούκοβα, αναδείχθηκε M.V.P. του ελληνικού All-Star Game.
Την επόμενη χρονιά, 1997-98, υπήρξαν διοργανωτικές αλλαγές καθώς δημιουργήθηκαν οι Α1 και Α2 Εθνική Κατηγορία. Η Α1 Εθνική, όπου συμμετείχε και το Παλαιό Φάληρο, συνετέθη από 12 ομάδες, δύο λιγότερες από τα προηγούμενα χρόνια. Η πορεία της ομάδας, επιβαρυμένη και από τα έξοδα της προηγούμενης χρονιάς, ήταν κάκιστη με αποτέλεσμα να υποστεί 21 ήττες σε 22 αγώνες. Σαν αποτέλεσμα κατετάγη τελευταία και υποβιβάστηκε. Στο θεσμό του Κυπέλλου διαγωνίστηκε απευθείας στη «Φάση των 16» όπου και αποκλείστηκε από τις Εσπερίδες Καλλιθέας με σκορ 65-53.
Την περίοδο 1998-99 η ομάδα του Παλαιού Φαλήρου διαγωνίστηκε για πρώτη φορά στο Πρωτάθλημα της Α2 Εθνικής που τότε διοργανωνόταν σε έναν Όμιλο. Στη διοργάνωση του Κυπέλλου πέτυχε την πρώτη του νίκη στην 1η Αγωνιστική της Β' Φάσης, όταν επικράτησε με σκορ 37-47 του Φ.Ο. Καρδίτσας. Εντούτοις, αποκλείστηκε με τη σειρά της από τον Οίακα Ναυπλίου με σκορ 38-40.
Η δεκαετία του 2000 (1999-2005)
Η αλλαγή της χιλιετίας βρήκε την ομάδα του Παλαιού Φαλήρου να αγωνίζεται στην Α2 Εθνική Κατηγορία, η οποία διεξαγόταν τότε σε ένα και μοναδικό Όμιλο των 12 συλλόγων, ενώ υπήρχε και Β' Εθνική μέχρι και το καλοκαίρι του 2003.
Την αγωνιστική περίοδο 1999-00 η ομάδα του Παλαιού Φαλήρου επιβεβαίωσε πως βρίσκεται σε αγωνιστική κάμψη, καθώς η συγκομιδή της ήταν μέτρια: 7 νίκες και 15 ήττες. Στην τελική βαθμολογική κατάταξη τοποθετήθηκε στη 10η θέση, πάνω, ωστόσο από τη ζώνη του υποβιβασμού. Σε ό,τι αφορά το θεσμό του Κυπέλλου Ελλάδος, ο σύλλογος αποκλείστηκε στην πρεμιέρα από το Μεγάλο Αλέξανδρο Θεσσαλονίκης με σκορ 55-76.
Την επόμενη περίοδο, 2000-01, ο σύλλογος είχε την ίδια ακριβώς επίδοση στο Πρωτάθλημα της Α2 Εθνικής, ωστόσο αυτή τη φορά κινδύνευσε σοβαρά να υποβιβαστεί καθώς παρατηρήθηκε τριπλή ισοβαθμία για τις θέσεις 9 έως 11 ανάμεσα στον Πρωτέα Βούλας, το Παλαιό Φάληρο και τον Αχιλλέα Τριανδρίας, καθεμία από τις οποίες συγκέντρωσε 7 νίκες και 15 ήττες. Άτυχος στάθηκε τελικά ο Αχιλλέας που υποβιβάστηκε, ενώ το Παλαιό Φάληρο τοποθετήθηκε τελικά στη 10η θέση και παρέμεινε στην Κατηγορία. Την ίδια χρονιά το τελευταίο αποκλείστηκε ξανά στην πρεμιέρα, όπου ηττήθηκε με σκορ 54-47 από την Ηλιούπολη.
Την περίοδο 2001-02 το Παλαιό Φάληρο εξασφάλισε την παραμονή του στην Α2 Εθνική με μεγαλύτερη άνεση. Συγκεκριμένα συγκέντρωσε 13 νίκες και 9 ήττες, ολοκληρώνοντας τις αγωνιστικές του υποχρεώσεις στην 7η θέση της τελικής βαθμολογίας. Στη διοργάνωση του Κυπέλλου ο σύλλογος συμμετείχε σε δύο παιχνίδια συνολικά. Στην Α' Φάση πέρασε αρχικά την Προποντίδα άνευ αγώνος και στη συνέχεια απέκλεισε τον Άρη Θήβας με σκορ 60-62. Στην 1η Αγωνιστική της Β' Φάσης ηττήθηκε από τον Απόλλωνα Καλαμαριάς με σκορ 82-68 και η πορεία του διακόπηκε.
Την αγωνιστική περίοδο 2002-03 η ομάδα του Παλαιού Φαλήρου συγκέντρωσε 14 νίκες και 8 ήττες και ισοβάθμισε με το Περιστέρι στις θέσεις 3 και 4. Βάσει των μεταξύ τους αποτελεσμάτων βρέθηκε στη χαμηλότερη εκ των δύο. Σε ό,τι αφορά το Κύπελλο, η ομάδα πέρασε επιτυχώς το εμπόδιο - συπτωματικά - του Περιστερίου στην πρεμιέρα με σκορ 40-47. Εντούτοις, σε μια άτυπη ρεβάνς για την προηγούμενη σαιζόν, ο Άρης Θήβας απέκλεισε το Παλαιό Φάληρο στη 2η Αγωνιστική της Α' Φάσης με σκορ 52-44.
Το καλοκαίρι του 2003 πραγματοποίηθηκαν ριζικές αλλαγές στα γυναικεία Πρωταθλήματα της Ε.Ο.Κ. με τη Β' Εθνική να καταργείται και την Α2 να διαχωρίζεται σε δύο Ομίλους. Οι ζυμώσεις αυτές οδήγησαν το Παλαιό Φάληρο στην Α1 Εθνική, παρόλο που δεν είχε καταλάβει μία από τις κορυφαίες θέσεις την προηγούμενη χρονιά. Ένα επιπλέον σημαντικό γεγονός του ίδιου καλοκαιριού ήταν η κατεδάφιση της φυσικής έδρας του συλλόγου, του «Ρέστειου» Κλειστού Γυμναστηρίου προκειμένου να διεξαχθούν έργα για τους Ολυμπιακούς Αγώνες της επόμενης χρονιάς. Η κατεδάφιση έγινε παρουσία αστυνομίας και βρήκε αντίθετους τους ιθύνοντες του συλλόγου. Τα εγκαίνια του νέου «Ρέστειου» έγιναν μία δεκαετία αργότερα (2014) και μέχρι τότε την ομάδα φιλοξενούσαν διάφοροι άλλοι χώροι.
Η παραμονή της ομάδας στο κορυφαίο Πρωτάθλημα αποδείχτηκε βραχυπρόθεσμη τη δεδομένη στιγμή, καθώς σε ολόκληρη τη διάρκεια της περιόδου 2003-04 σημείωσε μόλις μία νίκη σε 26 αγώνες. Στην τελική βαθμολογική κατάταξη κατέλαβε, κατά συνέπεια, τη 14η και τελευταία θέση και επέστρεψε το επόμενο φθινόπωρο στην αμέσως χαμηλότερη κατηγορία. Στο Κύπελλο αντίστοιχα συνετρίβη στην 1η Αγωνιστική της Β' Φάσης από τις Εσπερίδες Καλλιθέας με σκορ 43-91. Παραγωγικότερη σκόρερ για την ομάδα στο Πρωτάθλημα ήταν η Δήμητρα Τσουκαλά (356 πόντοι, 25 αγώνες, 14,24 κατά μ.ό.), με την Τόνια Πιτσάκη να ακολουθεί (267 πόντοι, 26 αγώνες, 10,27 κατά μ.ό.).
Την επόμενη αγωνιστική περίοδο, 2004-05, οπότε και τον Όμιλο Νότου της Α2 Εθνικής συνέθεσαν 12 σύλλογοι, συμμετείχε σε αυτόν το Παλαιό Φάληρο. Στο περιβάλλον αυτό επέδειξε μεγάλη ανταγωνιστικότητα, συλλέγοντας μέχρι το τέλος της αγωνιστικής δράσης 18 νίκες και 4 ήττες. Στον τελικό βαθμολογικό πίνακα τοποθετήθηκε στην 3η θέση, χωρίς να παρατηρείται ισοβαθμία. Στα πλαίσια της Α' Φάσης του Κυπέλλου το Παλαιό Φάληρο επικράτησε στην πρεμιέρα του Περιστερίου με σκορ 44-46, ενώ συνέχισε νικηφόρα αποκλείοντας και την Αγία Παρασκευή με σκορ 59-53. Την 3η Αγωνιστική την πέρασε άνευ αγώνος, για να διακοπεί η πορεία του στην 4η Αγωνιστική από τον Άρη Θήβας με μεγάλη διαφορά, 37-71.
Η δεκαετία του 2000 (2005-2010)
Τη χρονιά 2005-06, οπότε και οι ομάδες του Ομίλου Νότου αυξήθηκαν σε 14, το Παλαιό Φάληρο έδειξε και πάλι καλό αγωνιστικό πρόσωπο, ολοκληρώνοντας τις αγωνιστικές του υποχρεώσεις στην 4η θέση. Αναλυτικότερα συμπλήρωσε τις 19 νίκες και 7 ήττες, ισοβαθμώντας με τον Παγχικό, ο οποίος, ωστόσο, κατετάγη μία θέση χαμηλότερα. Προπονητής της ομάδας την περίοδο αυτή ανέλαβε ο Αντώνης Μπουμπούς. Στο θεσμό του Κυπέλλου Ελλάδος οι κυανοκίτρινες νίκησαν στην Α' Φάση τον Ηρόδοτο με σκορ 42-45, ενώ στη Β' Φάση προσέθεσαν ακόμη μία νίκη στο ενεργητικό τους απέναντι στον Απόλλωνα Καρδίτσας, τον οποίο νίκησαν με ευρεία διαφορά, 38-70. Τελικά, αποκλείστηκαν στη Φάση των 16 από τις Εσπερίδες με σκορ 42-81.
Η αγωνιστική περίοδος 2006-07 κύλισε για την ομάδα του Παλαιού Φαλήρου, όπως ακριβώς και η προηγούμενη: με 19 νίκες και 7 ήττες κατέλαβε την 4η θέση στον Όμιλό της, χωρίς να σημειωθεί αυτή τη φορά ισοβαθμία. Ακόμη και η πορεία της στο Κύπελλο παρουσίασε ομοιότητες: στην Α' Φάση υποχρέωσε σε συντριπτική ήττα την Άμιλλα Τριπόλεως με σκορ 93-39, ενώ στη Β' Φάση νίκησε με το εξωπραγματικό 130-38 το Φ.Ο. Αριδαίας. Σταμάτησε στη «Φάση των 16» κατόπιν ήττας από την ομάδα της Siemens με σκορ 52-72.
Την επόμενη χρονιά, 2007-08, παντα με προπονητή τον Αντώνη Μπουμπού, η ομάδα του Παλαιού Φαλήρου είχε μια σημαντική επιτυχία, αυτή της κατάκτησης του Πρωταθλήματος της Α2 Εθνικής για τον Όμιλο Νότου. Σε ολόκληρη τη διάρκεια των 26 αγωνιστικών του Πρωταθλήματος υπέστη μία μόλις ήττα. Η κατάκτηση του τίτλου συνοδεύτηκε και από την άνοδο στην Α1 Εθνική μετά από τέσσερα χρόνια. Ιδιαίτερα επιτυχημένη ήταν και η παρουσία της ομάδας στο Κύπελλο Ελλάδος. Στην Α' Φάση ξεπέρασε το εμπόδιο του Αττάλου με το συντηρητικό σκορ 39-36. Στη Β' Φάση απέκλεισε τον Ηρακλή Θεσσαλονίκης με σκορ 62-49, ενώ ξεπέρασε τη Γ' Φάση άνευ αγώνος. Στη «Φάση των 8» επικράτησε μιας έτερης ομάδας της Θεσσαλονίκης, του Μεγάλου Αλεξάνδρου, με σκορ 56-53, λαμβάνοντας εισιτήριο για το Final-4. Το τελευταίο έλαβε χώρα στη Βέροια στις 15 και 16 Μαρτίου 2008. Στον Ημιτελικό το Παλαιό Φάληρο δεν κατάφερε να ξεπεράσει το εμπόδιο του Απόλλωνα Πτολεμαΐδας, ο οποίος πέρασε στον Τελικό με σκορ 65-52. Στο Μικρό Τελικό του θεσμού το Παλαιό Φάληρο έχασε περαιτέρω από τον Αθηναϊκό με οριακό σκορ 53-52.
Η αγωνιστική περίοδος 2008-09 ήταν η καλύτερη αγωνιστικά στην πρόσφατη ιστορία του συλλόγου. Αγωνιζόμενος στην Α1 Εθνική, συγκέντρωσε 17 νίκες και 9 ήττες σε διπλά παιχνίδια απέναντι σε 13 αντιπάλους. Στον τελικό βαθμολογικό πίνακα βρέθηκε στην 5η θέση, χωρίς να παρατηρείται ισοβαθμία με άλλη ομάδα. Παραγωγικότερη σκόρερ για την ομάδα ήταν η Αμερικανίδα σέντερ, Τίνα Μίλερ (311 πόντοι, 21 αγώνες, 14,8 κατά μ.ό.), με την Αμερικανίδα γκαρντ Κριστίν Χάινι να ακολουθεί (185 πόντοι, 18 αγώνες, 10,28 κατά μ.ό.). Αμφότερες συμμετείχαν και στο All-Star Game της χρονιάς.
Εξαιρετικά επιτυχημένη ήταν και η πορεία της ομάδας στο Κύπελλο Ελλάδος. Ξεκίνησε την πορεία του από τη Β' Φάση όπου και υποχρέωσε τον Απόλλωνα Καρδίτσας σε εμφατική ήττα με σκορ 27-76. Στη «Φάση των 16» έκαμψε την αντίσταση της Αμαρυλλίδος Βριλησσίων με σκορ 40-54, ενώ στη «Φάση των 8» ήταν σειρά του Μεγάλου Αλεξάνδρου να υποκύψει με σκορ 72-64. Με τον τρόπο αυτό έφτασε για δεύτερη συνεχόμενη χρονιά στο Final-4, το οποίο διεξήχθη στα Άνω Λιόσια στις 7 και 8 Μαρτίου 2009. Στον Ημιτελικό συνέτριψε τον Άρη Χολαργού με σκορ 93-23. Στο Μεγάλο Τελικό, στα όνειρα της ομάδας για το Τρόπαιο έδωσαν τέλος οι Εσπερίδες Καλλιθέας με σκορ 70-58 στην παράταση (53-53 κανονική διάρκεια).
Προπονητής της ομάδας ήταν όπως και τα προηγούμενα χρόνια ο Αντώνης Μπουμπούς, πρόεδρος ο Γιώργος Πατέρας, έφορος ο Γιώργος Κυπαρίσους και γενικός αρχηγός ο Κώστας Κεραμιδάς.
Έχοντας καταλάβει την 5η θέση στο Πρωτάθλημα ο σύλλογος βρισκόταν έξω από τη ζώνη των ομάδων με το δικαίωμα συμμετοχής στο EuroCup Γυναικών. Από τη στιγμή όμως, που δεν δήλωσαν συμμετοχή στο θεσμό οι δεύτερες και κυπελλούχες Εσπερίδες και ο τρίτος Παναθηναϊκός, ο δρόμος άνοιξε για την ομάδα του Παλαιού Φαλήρου. Ωστόσο το Νοέμβριο του 2009, με έγγραφό που απέστειλε στην Ελληνική Ομοσπονδία Καλαθοσφαίρισης, το Παλαιό Φάληρο ανακοίνωσε ότι αδυνατεί να καλύψει τα έξοδα των μετακινήσεων στα ευρωπαϊκά ταξίδια και αποχωρεί από τη διοργάνωση.
Την επόμενη χρονιά, 2009-10, το Παλαιό Φάληρο αγωνίστηκε για μία ακόμη χρονιά στην Α1 Εθνική Κατηγορία, διεκδικώντας το Πρωτάθλημα απέναντι σε 13 συλλόγους από ολόκληρη την Ελλάδα. Στην τελική βαθμολογική κατάταξη έπεσε στην 9η θέση, αρκετά πάνω, ωστόσο, από τη ζώνη του υποβιβασμού. Ο απολογισμός της περιόδου ήταν 10 νίκες και 14 ήττες. Καλύτερη σκόρερ της ομάδας αναδείχθηκε η Αμερικανίδα Τρίσα Σκίμπε (385 πόντοι, 22 αγώνες, 17,5 κατά μ.ό.), ενώ ακολούθησαν οι Κάρεν Μουρντ (232 πόντοι, 20 αγώνες, 11,6 κατά μ.ό.) και Μάγδα Καραμπατζάκη (217 πόντοι, 22 αγώνες, 9,86 κατά μ.ό.). Στη διοργάνωση του Κυπέλλου Ελλάδος το Παλαιό Φάληρο αγωνίστηκε απευθείας στη Β' Φάση όπου και απέκλεισε με σκορ 51-86 τον Πρωτέα Βούλας. Στη συνέχεια ηττήθηκε στη «Φάση των 16» με σκορ 66-60 από τον Απόλλωνα Πτολεμαΐδας, με αποτέλεσμα να μην συνεχίσει περαιτέρω.
Η δεκαετία του 2010
Τα μεγάλα οικονομικά ανοίγματα του συλλόγου τα προηγούμενα χρόνια άφησαν στο σύλλογο με δυσβάστακτα χρέη, τα οποία δεν είχε τρόπο να καλύψει και να συνεχίσει ταυτόχρονα να αγωνίζεται στην Α1 Εθνική. Για το λόγο αυτό, ενώ δεν είχε υποβιβαστεί για αγωνιστικούς λόγους, οι υπεύθυνοι του συλλόγου γνωστοποίησαν στην Ε.Ο.Κ. στις αρχές Οκτωβρίου 2010 πως το Παλαιό Φάληρο αποσυρόταν από την κορυφαία κατηγορία. Τη θέση του πήρε η Αμαρυλλίδα Βριλησσίων, ενώ ο αγώνας Κυπέλλου στον οποίο ήταν προγραμματισμένο να συμμετάσχει κατακυρώθηκε υπέρ του Πρωτέα Βούλας με σκορ 20-0. Η λειτουργία του τμήματος ανεστάλη για τη χρονιά 2010-11 και ήδη από το προηγούμενο καλοκαίρι όλες οι παίκτριες της ομάδας είχαν παραχωρηθεί. Επιπλέον παρελθόν αποτέλεσε μετά από πέντε χρόνια ο προπονητής Αντώνης Μπουμπούς και ο άμεσος συνεργάτης του, Γρηγόρης Τασιόπουλος.
Η ανασύσταση του τμήματος έλαβε χώρα το καλοκαίρι του 2011, οπότε και ανακοινώθηκε η συμμετοχή του στο επόμενο Πρωτάθλημα Γυναικών της Ε.Σ.ΚΑ. Νότιας Αττικής. Υπεύθυνος του τμήματος ανέλαβε ο Γιάννης Τσαπρούνης, ενώ καθήκοντα πρώτου προπονητή ανέλαβε ο Κυριάκος Αράπης με βοηθό τον Κώστα Τσίμπα. Την περίοδο 2011-12 μέρος στο τοπικό Πρωτάθλημα έλαβαν 16 σύλλογοι, με το Παλαιό Φάληρο να καταλαμβάνει τη 10η θέση στην τελική βαθμολογική κατάταξη.
Την επόμενη αγωνιστική περίοδο 2012-13 το Παλαιό Φάληρο ανασυντάχθηκε. Με νέο προπονητή τον Παναγιώτη Κούτση συμμετείχε εκ νέου στο τοπικό Πρωτάθλημα των 16 ομάδων, καταφέρνοντας να ολοκληρώσει την κανονική περίοδο στην κορυφή του βαθμολογικού πίνακα. Στη συνέχεια αντιμετώπισε στη διαδικασία των Play-offs το Φοίνικα Πειραιώς, απέναντι στον οποίο πέτυχε δύο διαδοχικές νίκες (48-39 εντός, 40-59 εκτός). Στη σειρά των Τελικών το Παλαιό Φάληρο βρέθηκε απέναντι στην Ελευθερία Μοσχάτου έχοντας ανάγκη δύο νίκες για να επιστρέψει στις εθνικές κατηγορίες. Δύο νέες διαδοχικές νίκες (56-54 εντός, 48-53 εκτός) οδήγησαν την ομάδα στην Α2 Εθνική Κατηγορία.
Μετά την άνοδό του στην Α2 Εθνική το Παλαιό Φάληρο εντάχθηκε στον Όμιλο Νότου την περίοδο 2013-14, τον οποίο συνέθεσαν 12 ομάδες. Προπονητής του συλλόγου συνέχισε να διατελεί ο Κούτσης με βοηθό το Γιάννη Σοϊλεμετζίδη. Υπεύθυνοι των τμημάτων καλαθοσφαίρισης ήταν οι Παναγιώτης Σμυρνιώτης και Κώστας Ρήγας, ενώ γενικός αρχηγός ο Γιάννης Τσαπρούνης. Έχοντας συγκεντρώσει 11 νίκες και 11 ήττες, η ομάδα κατέλαβε την 7η θέση του τελικού βαθμολογικού πίνακα, με αποτέλεσμα να παραμείνει στην κατηγορία το επόμενο φθινόπωρο. Στο θεσμό του Κυπέλλου, όπου επίσης επέστρεψε η ομάδα, νίκησε στην πρεμιέρα τον Εύνικο με σκορ 55-49, για να ηττηθεί με τη σειρά της στη 2η Αγωνιστική της Α' Φάσης από την Τερψιθέα Γλυφάδας με σκορ 44-43.
Την επόμενη χρονιά, 2014-15, πάντα στα πλαίσια του Ομίλου Νότου, το Παλαιό Φάληρο δεν κατάφερε να διακριθεί, τερμάτισε, ωστόσο, πάνω από τη ζώνη του υποβιβασμού και ειδικότερα στην 9η θέση σε σύνολο 12 συλλόγων. Ο απολογισμός της χρονιάς ήταν 8 νίκες και 14 ήττες. Σε ό,τι αφορά το Κύπελλο Ελλάδος, η ομάδα ξεπέρασε στην 1η Αγωνιστική το εμπόδιο του Ηροδότου με σκορ 51-54. Αποκλείστηκε από τη συνέχεια της διοργάνωσης, όταν γνώρισε την ήττα εντός έδρας στην επόμενη Αγωνιστική από τον Άρη Πετρούπολης με σκορ 52-61.
Την επόμενη περίοδο, 2015-16, το δυναμικό του Ομίλου Νότου ανήλθε στις 11 ομάδες. Στο πλαίσιο αυτό η ομάδα του Παλαιού Φαλήρου, με προπονητές τους Παναγιώτη Κούτση και Θάνο Αλεξανδρόπουλο, συγκέντρωσε 11 νίκες και 9 ήττες. Ισοβάθμισε με τον Ίκαρο Καλλιθέας, ωστόσο βάσει των μεταξύ τους αποτελεσμάτων τοποθετήθηκε υψηλότερα και συγκεκριμένα στην 5η θέση της τελικής κατάταξης. Η παρουσία της ομάδας στο Κύπελλο αποδείχθηκε σύντομη, καθώς γνώρισε την ήττα στο πρώτο της παιχνίδι με σκορ 58-51 από το Φάρο Κερατσινίου.
Το καλοκαίρι του 2016, η διοίκηση του Παλαιού Φαλήρου έλαβε για δεύτερη φορά μέσα σε λίγα χρόνια να αποχωρήσει εθελοντικά από τις εθνικές κατηγορίες λόγω οικονομικών προβλημάτων. Τόσο οι υπέυθυνοι του τμήματος όσο και η προπονητική ομάδα διέκοψαν τη συνεργασία τους με το σύλλογο.
Τρέχουσα αγωνιστική περίοδος
Κατά την τρέχουσα αγωνιστική περίοδο, ο Α.Ο. Παλαιού Φαλήρου δεν έχει σχηματίσει τμήμα ενήλικων γυναικών και μόνο τα τμήματα υποδομής λαμβάνουν μέρος στα Πρωταθλήματα που διοργανώνει η Ένωση Σωματείων Καλαθοσφαίρισης Νότιας Αττικής.
Έδρα του συλλόγου είναι το Νέο «Ρέστειο» Κλειστό Γυμναστήριο στην περιφερειακή οδό Φλοίσβου – Φαλήρου. Πρόεδρος του διοικητικού συμβουλίου είναι ο Σεραφείμ Πολυχρόνης.
Τμήματα υποδομής
Η ομάδα του Παλαιού Φαλήρου, εκτός από το γυναικείο τμήμα, διατηρεί τμήματα νεαρών αθλητριών και κοριτσιών, τα οποία διαγωνίζονται στα αντίστοιχα Πρωταθλήματα που διοργανώνει η Ε.Σ.ΚΑ. Νότιας Αττικής. Προπονητής των νεανικών ομάδων είναι από τον Ιούνιο του 2016 ο Κώστας Τσίμπας.
Την αγωνιστική περίοδο 1991-92 η ομάδα κατέκτησε το Πανελλήνιο Πρωτάθλημα Κορασίδων.
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις ομάδων καλαθοσφαίρισης σε άγνωστο έτος
Λε Καρ
Το Λε Καρ (γαλλικά: Les Cars, οξιτανικά: Los Cars) είναι γαλλική κοινότητα στο νομό της Ωτ-Βιέν, στη διοικητική περιοχή της Νέας Ακουιτανίας.
Μπυσιέρ-Γκαλάν
Το Μπυσιέρ-Γκαλάν (γαλλικά: Bussière-Galant, οξιτανικά: Bussiera Galand) είναι γαλλική κοινότητα στο νομό της Ωτ-Βιέν, στη διοικητική περιοχή της Νέας Ακουιτανίας.
Οι κάτοικοί του είναι γνωστοί ως Μπυσιερουά (γαλλικά: Bussiérois).
Παραπομπές
Κατηγορία:Κοινότητες της Ωτ-Βιέν
Σχολή καλών τεχνών Γλασκώβης
μικρογραφία|Το κτήριο Μάκιντος της σχολής καλών τεχνών της Γλασκώβης Η Σχολή καλών τεχνών της Γλασκώβης (αγγλ. Glasgow School of Art, συντομογρ. GSA) είναι δημόσια σχολή καλών τεχνών της Σκωτίας, που ιδρύθηκε το 1845. Η σχολή προσφέρει προγράμματα πανεπιστημιακού επιπέδου και ερευνητικά ασχολείται με τους τομείς της αρχιτεκτονικής, της τέχνης και της σχεδίασης. Διοικητικά χωρίζεται σε πέντε τμήματα, το τμήμα αρχιτεκτονικής του Μάκιντος, το τμήμα σχεδίασης, το τμήμα καλών τεχνών, το τμήμα προσομοιώσεων και οπτικοποίησης, και το τμήμα καινοτομίας.
Η σχολή στεγάζεται σε διάφορα κτήρια στο κέντρο της Γλασκώβης, το πιο διάσημο από τα οποία είναι το κτήριο Μάκιντος, σχεδιασμένο από τον Τσαρλς Ρένι Μάκιντος (Charles Rennie Mackintosh), έναν από τους πιο διάσημους απόφοιτους της σχολής. Το κτίριο Μάκιντος, το οποίο είναι ένα από τα εμβληματικά κτήρια της πόλης, υπέστη σοβαρές ζημιές από πυρκαγιές τον Μάιο του 2014 και τον Ιούνιο του 2018.
Μουσείο Ρίβερσαϊντ Γλασκώβης
Το Μουσείο Ρίβερσαϊντ της Γλασκώβης (αγγλ. Riverside Museum) είναι ένα μουσείο συγκοινωνιών που βρίσκεται στο λιμάνι της Γλασκώβης, επί του ποταμού Κλάιντ, στη Σκωτία. Το κτίριο άνοιξε τον Ιούνιο του 2011. Στις 18 Μαΐου 2013, το μουσείο αναδείχθηκε ως το Ευρωπαϊκό Μουσείο της Χρονιάς για το 2013. Το 2017 δέχτηκε 1.131.814 επισκέπτες, καθιστώντας το ως το τέταρτο πιο δημοφιλές αξιοθέατο της Σκωτίας. μικρογραφία|Πανοραμική θέα της μπροστινής όψης του κτιρίου.|εναλλ.=|αριστερά
Παραπομπές
Κατηγορία:Μουσεία στο Ηνωμένο Βασίλειο Κατηγορία:Γλασκώβη Κατηγορία:Σκωτία
Σαγιάκ-συρ-Βιέν
Το Σαγιάκ-συρ-Βιέν (γαλλικά: Chaillac-sur-Vienne, οξιτανικά: Chalhac) είναι γαλλική κοινότητα στο νομό της Ωτ-Βιέν, στη διοικητική περιοχή της Νέας Ακουιτανίας.
Οι κάτοικοί του είναι γνωστοί ως Σαγιακουά (γαλλικά: Chaillacois).
Παραπομπές
Κατηγορία:Κοινότητες της Ωτ-Βιέν
Γεγονότα Αυγούστου 2016
31 Αυγούστου
08
Ραντάρ υπεδάφους
μικρογραφία|Ραντάρ υπεδάφους από το ιστορικό νεκροταφείο στην [[Αλαμπάμα των ΗΠΑ. Τα υπερβολικά βέλη υποδεικνύουν την παρουσία θαμμένων περίθλαστων κάτω από την επιφάνεια, που πιθανώς συνδέονται με ανθρώπινες ταφές. Υπάρχουν επίσης ανακλάσεις από το στρώμα του εδάφους (διακεκομμένες γραμμές).]] Το ραντάρ διείσδυσης εδάφους (GPR) ή γεωραντάρ είναι μια γεωφυσική μέθοδος που χρησιμοποιεί παλμούς ραντάρ για την απεικόνιση του υπεδάφους. Είναι μια μη παρεμβατική μέθοδος αποτύπωσης της υπόγειας επιφάνειας για τη διερεύνηση υπόγειων βοηθητικών εγκαταστάσεων όπως σκυρόδεμα, άσφαλτος, μέταλλα, σωλήνες, καλώδια ή τοιχοποιία. Αυτή η μη καταστροφική μέθοδος χρησιμοποιεί ηλεκτρομαγνητική ακτινοβολία της ζώνης μικροκυμάτων (συχνότητες UHF / VHF) του ραδιοφάσματος και ανιχνεύει τα ανακλώμενα σήματα από δομές κάτω από την επιφάνεια του εδάφους. Το GPR μπορεί να έχει εφαρμογές σε ποικιλία μέσων, όπως πέτρες, έδαφος, πάγος, γλυκό νερό, πεζοδρόμια και κατασκευές. Στις κατάλληλες συνθήκες, οι επαγγελματίες μπορούν να χρησιμοποιήσουν το GPR για να ανιχνεύσουν υπόγεια αντικείμενα, αλλαγές στις ιδιότητες του υλικού, κενά και ρωγμές.
Το GPR χρησιμοποιεί ραδιοκύματα υψηλής συχνότητας (συνήθως πολωμένα), συνήθως στην περιοχή 10 MHz στα 2,6 GHz. Ο πομπός GPR και μια κεραία εκπέμπουν ηλεκτρομαγνητική ενέργεια στο έδαφος. Όταν η ενέργεια συναντά θαμμένο αντικείμενο ή ένα όριο μεταξύ υλικών που έχουν διαφορετική διαπερατότητα, μπορεί να ανακλαστεί ή να διαθλαστεί και να επιστρέψει στην επιφάνεια. Στη συνέχεια η κεραία λήψης μπορεί να καταγράψει τις διακυμάνσεις στο σήμα επιστροφής. Οι αρχές που εμπλέκονται είναι παρόμοιες με εκείνες της σεισμολογίας, εκτός του ότι οι μέθοδοι GPR εφαρμόζουν ηλεκτρομαγνητική ενέργεια αντί για ακουστική ενέργεια, και η ενέργεια μπορεί να ανακλάται σε όρια όπου αλλάζουν οι ηλεκτρικές ιδιότητες του υπεδάφους και όχι οι μηχανικές του ιδιότητες, όπως συμβαίνει με τη σεισμική ενέργεια.
Η ηλεκτρική αγωγιμότητα του εδάφους, η εκπεμπόμενη κεντρική συχνότητα και η ακτινοβολούμενη ισχύς μπορεί να περιορίσουν το πραγματικό εύρος βάθους της έρευνας GPR. Οι αυξήσεις στην ηλεκτρική αγωγιμότητα εξασθενούν το εισαγόμενο ηλεκτρομαγνητικό κύμα και έτσι το βάθος διείσδυσης μειώνεται. Λόγω των μηχανισμών εξασθένησης που εξαρτώνται από τη συχνότητα, οι υψηλότερες συχνότητες δεν διεισδύουν τόσο όσο οι χαμηλότερες συχνότητες. Ωστόσο, οι υψηλότερες συχνότητες ενδέχεται να παρέχουν βελτιωμένη ανάλυση. Επομένως, η συχνότητα λειτουργίας είναι πάντα μια αντιστάθμιση μεταξύ ανάλυσης και διείσδυσης. Το βέλτιστο βάθος διείσδυσης στο υπέδαφος επιτυγχάνεται σε πάγο, όπου το βάθος μπορεί να φτάσει αρκετές χιλιάδες μέτρα (έως την κλίνη-βράχο στη Γροιλανδία) σε χαμηλές συχνότητες GPR. Τα ξηρά αμμώδη εδάφη ή τα τεράστια ξηρά υλικά όπως ο γρανίτης, ο ασβεστόλιθος και το σκυρόδεμα τείνουν να είναι ανθεκτικά και μη αγώγιμα και το βάθος διείσδυσης μπορεί να είναι έως και 15 m. Ωστόσο, σε υγρά ή αργιλούχα εδάφη και υλικά με υψηλή ηλεκτρική αγωγιμότητα, η διείσδυση μπορεί να είναι μόλις μερικά εκατοστά.
Οι κεραίες ραντάρ που διεισδύουν στο έδαφος έρχονται γενικά σε επαφή με το έδαφος για την ισχυρότερη ισχύ σήματος. Ωστόσο, μπορούν να χρησιμοποιηθούν πάνω από το έδαφος αερομεταφερόμενες κεραίες GPR. Το GPR διατρήσεων γεώτρησης έχει αναπτυχθεί στον τομέα της υδρογεωφυσικής ως πολύτιμο μέσο για την αξιολόγηση της παρουσίας και της ποσότητας του νερού εδάφους.
Ιστορία
Το πρώτο δίπλωμα ευρεσιτεχνίας για σύστημα σχεδιασμένο να χρησιμοποιεί ραντάρ συνεχών κυμάτων για τον εντοπισμό θαμμένων αντικειμένων υποβλήθηκε από τους Gotthelf Leimbach και Heinrich Löwy το 1910, έξι χρόνια μετά το πρώτο δίπλωμα ευρεσιτεχνίας για το ίδιο το ραντάρ (πατέντα DE 237 944). Το δίπλωμα ευρεσιτεχνίας για σύστημα που χρησιμοποιεί παλμούς ραντάρ, αντί για συνεχές κύμα, κατατέθηκε το 1926 από τον Δρ. Hülsenbeck (DE 489 434), οδηγώντας σε βελτιωμένη ανάλυση βάθους. Μετρήθηκε το βάθος ενός παγετώνα με χρήση ραντάρ υπεδάφους το 1929 από τον W. Stern.
Οι περαιτέρω εξελίξεις στον τομέα ήταν λιγοστές μέχρι τη δεκαετία του 1970, όταν οι στρατιωτικές εφαρμογές άρχισαν να καθοδηγούν την έρευνα. Ακολούθησαν εμπορικές εφαρμογές και ο πρώτος προσιτός οικονομικά εξοπλισμός πουλήθηκε το 1975
Το 1972, η αποστολή Apollo 17 μετέφερε ραντάρ διείσδυσης εδάφους το επονομαζόμενο ALSE (Apollo Lunar Sounder Experiment) σε τροχιά γύρω από τη Σελήνη. Ήταν σε θέση να καταγράψει πληροφορίες βάθους έως και 1,3 χλμ και αποτύπωσε τα δεδομένα σε φιλμ, λόγω της έλλειψης κατάλληλης αποθήκευσης σε υπολογιστή εκείνη την εποχή.
Εφαρμογές
δεξιά|μικρογραφία| Ραντάρ υπεδάφους σε χρήση κοντά στο Stillwater, Οκλαχόμα, ΗΠΑ το 2010 δεξιά|μικρογραφία|Έρευνα ραντάρ υπεδάφους διείσδυσης σε αρχαιολογικό χώρο στην Ιορδανία Το GPR έχει πολλές εφαρμογές σε διάφορους τομείς. Στις γεωεπιστήμες χρησιμοποιείται για τη μελέτη των πετρωμάτων, των εδαφών, των υπόγειων υδάτων και του πάγου. Έχει κάποια χρησιμότητα στην αναζήτηση ψηγμάτων χρυσού και αδάμαντα σε προσχωσιγενή ιζήματα, με την εύρεση φυσικών παγίδων σε θαμμένες κοίτες ρεμάτων που έχουν τη δυνατότητα να συσσωρεύουν βαρύτερα σωματίδια.
Οι εφαρμογές μηχανικής περιλαμβάνουν μη καταστρεπτικές δοκιμές (NDT) κατασκευών και πεζοδρομίων, εντοπισμό θαμμένων κατασκευών και μελέτη εδαφών και πετρωμάτων. Στην περιβαλλοντική αποκατάσταση, το GPR χρησιμοποιείται για τον καθορισμό χώρων υγειονομικής ταφής, λμολυσματικών πλεγμάτων και άλλων τοποθεσιών αποκατάστασης, ενώ στην αρχαιολογία χρησιμοποιείται για τη χαρτογράφηση αρχαιολογικών χαρακτηριστικών και νεκροταφείων. Το GPR χρησιμοποιείται στην επιβολή του νόμου για τον εντοπισμό μυστικών τάφων και θαμμένων αποδεικτικών στοιχείων. Οι στρατιωτικές χρήσεις περιλαμβάνουν ανίχνευση ναρκών, πυρομαχικών που δεν έχουν εκραγεί και σηράγγων.
Στρατιωτική χρήση
Οι στρατιωτικές εφαρμογές των ραντάρ διείσδυσης εδάφους περιλαμβάνουν την ανίχνευση πυρομαχικών που δεν έχουν εκραγεί και την ανίχνευση σηράγγων. Σε στρατιωτικές εφαρμογές και άλλες κοινές εφαρμογές GPR, οι ειδικοί χρησιμοποιούν συχνά το GPR σε συνδυασμό με άλλες διαθέσιμες γεωφυσικές τεχνικές όπως η μέθοδος ηλεκτρικής αντίστασης και οι μέθοδοι ηλεκτρομαγνητικής επαγωγής.
Τον Μάιο του 2020, ο αμερικανικός στρατός παρήγγειλε σύστημα ραντάρ υπεδάφους από την Chemring Sensors and Electronics Systems (CSES), για την ανίχνευση αυτοσχέδιων εκρηκτικών μηχανισμών (IEDs) θαμμένων σε δρόμους.
Εφαρμογές στην αρχαιολογία
Η έρευνα με ραντάρ εδάφους είναι μια μέθοδος που χρησιμοποιείται στη γεωαρχαιολογία. Το GPR μπορεί να χρησιμοποιηθεί για την ανίχνευση και τη χαρτογράφηση υπόγειων αρχαιολογικών τεχνέργων, χαρακτηριστικών και προτύπων εγκατάστασης. δεξιά|μικρογραφία|Φέτες βάθους GPR που δείχνουν μια κρύπτη σε ιστορικό νεκροταφείο. Οι κατόψεις υποδεικνύουν υπόγειες δομές σε διαφορετικά βάθη. δεξιά|μικρογραφία|Τομή βάθους GPR (προφίλ) που δείχνει μια γραμμή δεδομένων από την έρευνα της ιστορικής κρύπτης που φαίνεται παραπάνω. Η θολωτή οροφή της κρύπτης φαίνεται μεταξύ 1 και 2,5 μέτρων κάτω από την επιφάνεια. Η έννοια του ραντάρ είναι γνωστή στους περισσότερους αρχαιολόγους. Με το ραντάρ υπεδάφους, το σήμα του ραντάρ –ένας ηλεκτρομαγνητικός παλμός-  κατευθύνεται στο έδαφος. Τα υπόγεια αντικείμενα και η στρωματογραφία προκαλούν ανακλάσεις που λαμβάνονται από έναν δέκτη. Ο χρόνος διαδρομής του ανακλώμενου σήματος υποδεικνύει το βάθος. Τα δεδομένα μπορούν να απεικονιστούν ως τομές ή κατόψεις που απομονώνουν συγκεκριμένα βάθη ή ως τρισδιάστατα μοντέλα.
Το GPR μπορεί να είναι ένα ισχυρό εργαλείο σε ευνοϊκές συνθήκες (τα ομοιόμορφα αμμώδη εδάφη είναι ιδανικά). Όπως και άλλες γεωφυσικές μέθοδοι που χρησιμοποιούνται στην αρχαιολογία, μπορεί να εντοπίσει τέχνεργα και να χαρτογραφήσει χαρακτηριστικά χωρίς κανέναν κίνδυνο να τα καταστρέψει. Μεταξύ των μεθόδων που χρησιμοποιούνται στην αρχαιολογική γεωφυσική, είναι μοναδική τόσο στην ικανότητά του να ανιχνεύει ορισμένα μικρά αντικείμενα σε σχετικά μεγάλα βάθη, όσο και στην ικανότητά του να διακρίνει το βάθος των πηγών ανωμαλίας.
Το κύριο μειονέκτημα του GPR είναι ότι περιορίζεται σοβαρά από λιγότερο από ιδανικές περιβαλλοντικές συνθήκες. Τα λεπτόκοκκα ιζήματα (άργιλοι και ιλύς) είναι συχνά προβληματικά, επειδή η υψηλή ηλεκτρική αγωγιμότητά τους προκαλεί απώλεια ισχύος σήματος. Τα βραχώδη ή ετερογενή ιζήματα διασκορπίζουν το σήμα GPR, αποδυναμώνοντας το χρήσιμο σήμα, ενώ αυξάνουν τον εξωτερικό θόρυβο.
Στον τομέα της πολιτιστικής κληρονομιάς το GPR με κεραία υψηλής συχνότητας χρησιμοποιείται επίσης για τη διερεύνηση ιστορικών τοιχοποιιών, την ανίχνευση ρωγμών και μοτίβων αποσύνθεσης κιόνων και αποκόλλησης τοιχογραφιών.
Ταφικές θέσεις
Το γεωραντάρ χρησιμοποιείται, επίσης, από εγκληματολόγους, ιστορικούς και αρχαιολόγους για την αναζήτηση τοποθεσιών ταφής. Στη δημοσίευσή του, Interpreting Ground-penetrating Radar for Archaeology, ο Lawrence Conyers, ο οποίος είναι «ένας από τους πρώτους αρχαιολόγους ειδικούς στο GPR» περιέγραψε τη διαδικασία. Ο Conyers δημοσίευσε έρευνα χρησιμοποιώντας GPR στο Ελ Σαλβαδόρ το 1996, στην περίοδο Chaco στην περιοχή Four Corners στη νότια Αριζόνα το 1997, και σε μια μεσαιωνική τοποθεσία στην Ιρλανδία το 2018. Τον Ιούνιο του 2021, η τεχνολογία GPR χρησιμοποιήθηκε από το Cowessess First Nation στο Σασκάτσουαν για τον εντοπισμό 751 ταφών στην τοποθεσία Marieval Indian Residential School, η οποία λειτουργούσε για έναν αιώνα, έως ότου έκλεισε το 1996.
Οι εξελίξεις στην τεχνολογία GPR που ενσωματώνονται με διάφορες πλατφόρμες μοντελοποίησης λογισμικού 3D, δημιουργούν τρισδιάστατες ανακατασκευές των υπόγειων «σχημάτων και των χωρικών τους σχέσεων». Μέχρι το 2021, αυτό «αναδεικνύεται ως το νέο πρότυπο» στην τεχνολογία ραντάρ υπεδάφους.
Περαιτέρω ανάγνωση
Γενική επισκόπηση των επιστημονικών εφαρμογών μπορεί να βρεθεί στα:
Γενική επισκόπηση των γεωφυσικών μεθόδων στην αρχαιολογία μπορεί να βρεθεί στις ακόλουθες μελέτες:
Εξωτερικοί σύνδεσμοι
Κατηγορία:Ραντάρ Κατηγορία:Αρχαιολογικές μέθοδοι